CELEX: 32010R0395
Language: hr
Date: 2010-05-07 00:00:00
Title: Uredba Komisije (EU) br. 395/2010 od 7. svibnja 2010. o izmjeni Uredbe Komisije (EZ) br. 1010/2009 u vezi s administrativnim rješenjima u pogledu potvrda o ulovu

04/Sv. 006
            
            
               HR
            
            
               Službeni list Europske unije
            
            
               167
            
         32010R0395
   
               L 115/1
            
            
               SLUŽBENI LIST EUROPSKE UNIJE
            
            
               07.05.2010.
            
         
      UREDBA KOMISIJE (EU) br. 395/2010
   od 7. svibnja 2010.
   o izmjeni Uredbe Komisije (EZ) br. 1010/2009 u vezi s administrativnim rješenjima u pogledu potvrda o ulovu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1005/2008 (1) od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, a posebno njezin članak 12. stavak 4., članak 14. stavak 3., članak 20. stavak 4. i članak 52.,
   budući da:
   
               (1)
            
            
               Administrativna rješenja na temelju kojih se potvrde o ulovu utvrđuju, potvrđuju ili predaju elektroničkim putem ili se zamjenjuju elektroničkim sustavima sljedivosti koji osiguravaju jednaku razinu nadzora tijelima koja se navode u Prilogu IX. Uredbi Komisije (EZ) br. 1010/2009 od 22. listopada 2009. o detaljnim pravilima za provedbu Uredbe (EZ) br. 1005/2008 (2). Budući da su dogovorena nova administrativna rješenja u pogledu potvrda o ulovu, taj je Prilog potrebno ažurirati.
            
         
               (2)
            
            
               Uredbu (EZ) br. 1010/2009 treba na odgovarajući način izmijeniti.
            
         
               (3)
            
            
               Administrativna rješenja u pogledu potvrda o ulovu, koja su utvrđena u Prilogu, temelje se na elektroničkim sustavima sljedivosti koji su uvedeni prije stupanja na snagu Uredbe (EZ) br. 1005/2008 te se zbog toga ova Uredba treba primjenjivati od 1. siječnja 2010.
            
         
               (4)
            
            
               Mjere predviđene u ovoj Uredbi u skladu su s mišljenjem Upravljačkog odbora za ribarstvo i akvakulturu,
            
         DONIJELA JE OVU UREDBU:
   Članak 1.
   Uredba (EZ) br. 1010/2009 mijenja se kako slijedi:
   Prilog IX. mijenja se kako je utvrđeno u Prilogu ovoj Uredbi.
   Članak 2.
   Stupanje na snagu
   Ova Uredba stupa na snagu sedmi dan od dana objave u Službenom listu Europske unije.
   Primjenjuje od 1. siječnja 2010.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 286, 29.10.2008., str. 1.
   
      (2)  SL L 280, 27.10.2009., str. 5.
   PRILOG
   Sljedeći odjeljci 4., 5. i 6. dodaju se u Prilog IX. Uredbi (EZ) br. 1010/2009:
   
      
         „Odjeljak 4.
      
      
         ISLAND
      
      SUSTAV POTVRDA O ULOVU
      U skladu s člankom 12. stavkom 4. Uredbe (EZ) br. 1005/2008, potvrda o ulovu predviđena u članku 12. i Prilogu II. toj Uredbi od 1. siječnja 2010. zamjenjuje se – za proizvode ribarstva koji su dobiveni od ulova ribarskih plovila koja plove pod islandskom zastavom – islandskom potvrdom o ulovu, koja se temelji na islandskom sustavu mjerenja težine i evidentiranja ulova, koji je elektronički sustav sljedivosti pod nadzorom islandskih nadležnih tijela i osigurava im jednak stupanj nadzora kakav se zahtijeva u okviru sustava za potvrđivanje ulova Zajednice.
      Ogledni primjerak islandske potvrde o ulovu nalazi se u Dodatku.
      Dokumenti iz članka 14. stavaka 1. i 2. Uredbe (EZ) br. 1005/2008 mogu se dostaviti elektroničkim putem.
      Island zahtijeva potvrdu o ulovu za iskrcaje i uvoz na Island ulova ribarskih plovila koja plove pod zastavom određene države članice Europske unije.
      UZAJAMNA POMOĆ
      Uzajamna pomoć sukladno članku 51. Uredbe (EZ) br. 1005/2008 razvija se u svrhu olakšavanja razmjene informacija i administrativne suradnje između nadležnih tijela Islanda i država članica Europske unije, na temelju detaljnih pravila o uzajamnoj pomoći koja su utvrđena Uredbom Komisije (EZ) br. 1010/2009.
      
         Dodatak
         
            
         
            
      
      
         Odjeljak 5.
      
      
         KANADA
      
      SUSTAV POTVRDA O ULOVU
      U skladu s člankom 12. stavkom 4. Uredbe (EZ) br. 1005/2008, potvrda o ulovu predviđena u članku 12. i Prilogu II. toj Uredbi od 1. siječnja 2010. zamjenjuje se – za proizvode ribarstva koji su dobiveni od ulova ribarskih plovila koja plove pod kanadskom zastavom – kanadskom potvrdom o ulovu, koja se temelji na Kanadskom sustavu potvrda u ribarstvu (FCS) (opisan u Dodatku 3.), koji je elektronički sustav sljedivosti pod nadzorom kanadskih nadležnih tijela i osigurava im jednak stupanj nadzora kakav se zahtijeva u okviru sustava za potvrđivanje ulova Zajednice.
      Ogledni primjerci kanadskih potvrda o ulovu, koje od 1. siječnja 2010. zamjenjuju potvrdu o ulovu Europske zajednice i potvrdu o ponovnom izvozu, nalaze se u dodacima 1. i 2.
      Ulovi dobiveni korištenjem starosjedilačkih tehnika ribolova ili ulovi plovila u skladu s definicijom u članku 6. Uredbe Komisije (EZ) br. 1010/2009 moraju biti popraćeni pojednostavljenom kanadskom potvrdom o ulovu koja se nalazi u Dodatku 2.
      Dokumenti iz članka 14. stavaka 1. i 2. Uredbe (EZ) br. 1005/2008 mogu se dostaviti elektroničkim putem.
      UZAJAMNA POMOĆ
      Uzajamna pomoć sukladno članku 51. Uredbe (EZ) br. 1005/2008 razvija se u svrhu olakšavanja razmjene informacija i administrativne suradnje između nadležnih tijela Kanade i država članica Europske unije, na temelju detaljnih pravila o uzajamnoj pomoći koja su utvrđena Uredbom Komisije (EZ) br. 1010/2009.
      
         Dodatak 1.
         
            
         
            
         
            
         
            
         
            
      
      
         Dodatak 2.
         
            
         
            
         
            
         
            
         
            
      
      
         Dodatak 3.
         Kanadski sustav potvrda u ribarstvu (FCS) namijenjen je za izdavanje standardnih i pojednostavljenih potvrda o ulovu.
         FCS će se koristiti za izdavanje i potvrđivanje potvrda o ulovu za izvozne pošiljke iz Kanade u Europsku uniju za konvencionalne proizvode ribarstva uključujući živu, svježu, smrznutu, soljenu, konzerviranu i/ili dimljenu i sušenu ribu, koristeći sirovine iz ribolova bez plovila, starosjedilačkog načina ribolova, ili malih i velikih ribarskih plovila i/ili čija proizvodnja obuhvaća nekoliko koraka u proizvodnom procesu.
         Kanada će u pojednostavljenim potvrdama grupirati određena plovila u svrhu veće učinkovitosti. Međutim, FCS će zadržati potpunu vezu s plovilima u skupinama, a ta su plovila nadalje povezana s informacijama o njihovim dozvolama ili registraciji i o ulovu koji je naveden u potvrdi.
         Takvo grupiranje također će se koristiti za neke oblike proizvoda, a posebno za ribarstvo u kojemu sabirna plovila kupuju od više ribarskih plovila i izdaju evidenciju o prodaji na moru, za ribolov bez plovila kao što je korištenje obalne mreže potegače, skupljanje obalnih školjaka, ribolov na ledu, za određeni priobalni ribolov, te za starosjedilački način ribolova u slučajevima kada se ribarstvo javlja na razini zajednice. Grupiranje se odnosi na određena izvozna poduzeća i mijenja se za svaku pošiljku, prema potrebi.
         Grupiranje će omogućiti Kanadi izdavanje jedinstvene potvrde za pošiljku koja istodobno sadrži sve podatke na koje se potvrda odnosi (dozvola/registracija plovila) i koji su dostupni u bazi podataka.
         Ove su informacije dostupne nadležnim tijelima država članica EU-a u zemljama uvoznicama putem naše internetske stranice ili izravne telefonske linije s uredom za izdavanje potvrda.
         Treće zemlje također se mogu obratiti uredu za izdavanje potvrda za dobivanje informacija o neizravnom izvozu.
      
      
         Odjeljak 6.
      
      
         FARSKI OTOCI
      
      SUSTAV POTVRDA O ULOVU
      U skladu s člankom 12. stavkom 4. Uredbe (EZ) br. 1005/2008, potvrda o ulovu predviđena u članku 12. i Prilogu II. toj Uredbi zamjenjuje se – za proizvode ribarstva koji su dobiveni od ulova ribarskih plovila koja plove pod zastavom Farskih otoka – farskom potvrdom o ulovu, koja se temelji na farskom sustavu prodajnih listova i očevidnika koji je elektronički sustav sljedivosti pod nadzorom farskih nadležnih tijela i osigurava im jednak stupanj nadzora kakav se zahtijeva u okviru sustava za potvrđivanje ulova Zajednice.
      Ogledni primjerak potvrde o ulovu Farskih otoka, koja od 1. siječnja 2010. zamjenjuje potvrdu o ulovu Europske zajednice i potvrdu o ponovnom izvoz, nalazi se u Dodatku.
      Dokumenti iz članka 14. stavaka 1. i 2. Uredbe (EZ) br. 1005/2008 mogu se dostaviti elektroničkim putem.
      UZAJAMNA POMOĆ
      Uzajamna pomoć sukladno članku 51. Uredbe (EZ) br. 1005/2008 razvija se u svrhu olakšavanja razmjene informacija i administrativne suradnje između nadležnih tijela Farskih otoka i država članica Europske unije, na temelju detaljnih pravila o uzajamnoj pomoći koja su utvrđena Uredbom Komisije (EZ) br. 1010/2009.
      
         Dodatak
         
            
         
            
      
      ”